**KOOS organisatsioon osutab suveräänsusele** on Eesti erakond, mis sai alguse kremlimeelsest poliitilisest liikumisest **Koos/Вместе**.

Ajalugu
-------

### Liikumine Koos/Vmeste

Erakond sai alguse kremlimeelsest poliitilisest liikumisest **Koos/Вместе** 19. mail 2022. Eesti Vabariigi Riigikogu valimisteks 5. märtsil 2023 liitus valimisliiduks Eestimaa Ühendatud Vasakparteiga.

Liikumise juures on registreeritud mittetulundusühing Koos Rahu Eest Eestis. 

Liikumise eesotsas on kiropraktik Aivo Peterson ja krüptoärimees Oleg Ivanov.

24. aprillil 2022 postitas Ivanov Internetti video, kus nimetas Butša massimõrva lavastuseks. Ühtlasi kutsus ta hakkama vastu "Baltikumi režiimidele", kes võivad samasuguse mõrva korraldada Balti riikides, et hukata "teisitimõtlejad". "Eesti on määratud sõjas Venemaaga hävitamisele. Liitlased sõdivad Venemaaga oma vasallriikide kätega, mitte otse. Liitlaste plaanide järgi läheb Eesti hävitamisele. Tehakse kõik, et järgmiseks sõjakoldeks saab Baltikum. Samad kriminaalid, kes ajasid massid süstla otsa, ajavad nüüd riigid Venemaaga sõtta."

2022. aasta novembris osales Ivanov tuntud Kremli propagandisti Vladimir Solovjovi saates, kus ta ütles, et Eesti peaks olema läbirääkimisteks avatud, kuid praegune orientatsioon "teravnemisele" head ei tõota: "Meie põhisõnum on rahu ja rahvustevaheline harmoonia Eestis."

"Ma tean, et Putin algatas sõjalise operatsiooni. Kuid ma tean ka seda, et kui Putin poleks seda teinud, oleks Ukraina armee mõne päeva jooksul rünnanud Donbassi", tsiteeris Ivanovi Taani raadio (DR).

30. novembril 2022 jättis Tartu maakohtu registriosakond liikumise erakonnana registreerimata, kuna selle liikmete koguarv jäi alla nõutava miinimumi – vähemalt 500 liiget. Seetõttu mindi 5. märtsil 2023 toimunud Eesti Riigikogu valimistele liidus Eestimaa Ühendatud Vasakparteiga.

Liikumise valimisprogramm näeb ette Eesti Vabariigi neutraalsust ja sõjalistesse liitudesse mittekuulumist (s.o. Eesti väljaspool NATOt), samuti Eesti kodakondsuse andmist kõigile siin 1991. aastal elanud inimestele ja mittekodaniku (nn "halli passi") institutsiooni kaotamist. Valimisprogrammi kuulub ka "traditsiooniliste väärtuste, perekonna, religiooni, kultuuri- ja ajaloopärandi säilitamine ja kaitse. Ajaloo ümberkirjutamise ja monumentide hävitamise keeld. Kaitsekulutused ei tohiks ületada 1% sisemajanduse kogutoodangust."

### Erakond

8. mail 2023 registreeriti liikumine Koos/Vmeste erakonnaks nimega "Koos organisatsioon osutab suveräänsusele". Esialgu sooviti erakonna nimeks võtta Eesti Patriootide Erakond KOOS. Seda avaldust aga Tartu maakohtu registriosakond ei kinnitanud. Hiljem muudeti nime ja esitati uus avaldus. Nii tekkis kahtlus, kas erakonna liikmeks võib osutuda ka inimesi, kes ise pole selleks soovi avaldanud ehk ilmnesid puudused erakondade registreerimises.

Erakonna juhatusse kuuluvad Eduard Fedotov, Oleg Ivanov, Julia Smoli, Aleksei Teterev ja Leila Eerits. Oleg Ivanov oli 19. maiks Eestist Venemaale lahkunud, tuues põhjuseks, et ta võidakse samamoodi vahistada nagu Aivo Peterson ning vanglast oleks keeruline erakonda juhtida ja valimistel kandideerida.

Viited
------

1. 1 2  „Meid on veel liiga vara maha kanda". Kremlimeelsed pingutavad erakonna rajamise nimel Eesti Ekspress, 3. detsember 2022
2. 1 2  Reporter: Eestis tegutsevad kremlimeelsed videoblogijad Reporter.ee, 4. mai 2022
3. ↑
4. ↑
5. ↑  ?
6. ↑
7. ↑  PALJU TOREDAID INIMESI KOOS?! Uues erakonnas on neli tapjat, kolm vägistajat, lisaks karjakaupa narkodiilereid ja vargaid. Roolijoodikuid ei jaksa eraldi nimetadagi õhtuleht.ee, 11. mai 2023
8. ↑  "Erakonna KOOS asutamine tõi esile puudused erakondade registreerimises" ERR, 23. mai 2023
9. ↑
10. ↑  Erakonna Koos juht Ivanov lahkus Venemaale ja juhib erakonda sealt ERR, 19. mai 2023

Välislingid
-----------

* 

| * v
* r
Eesti erakonnad |
| --- |
| Riigikogu | 
Reformierakond (37) **·**  Konservatiivne Rahvaerakond (16) **·**  Eesti 200 (14) **·**  Sotsiaaldemokraatlik Erakond (9) **·**  Isamaa (8) **·**  Keskerakond (7) |
| Teised | 
Rohelised **·**  Ühendatud Vasakpartei **·**  Eesti Tulevikuerakond **·**  Vabaduspartei – Põllumeeste Kogu **·**  Parempoolsed **·**  KOOS |
| 
Eesti erakondade loend |